એસીપી ક્રાઇમ જયદીપસિંહ સરવૈયાએ જણાવ્યું હતું કે, હિતેશ અગાઉ અનેક ચોરીના ગુનામાં સંડોવાઇ ચૂક્યો છે અને અગાઉ તેની ધરપકડ પણ થઇ હતી. બે વર્ષ પૂર્વે થોરાળા પોલીસ મથકમાં હથિયાર અંગે તેની સામે ગુનો નોંધાયો હતો, જેમાં તેની ધરપકડ બાકી હતી. આ ઉપરાંત અઢી વર્ષ પૂર્વે જેતપુરમાં થયેલી રૂ.80 લાખની ચોરીમાં તેનું નામ ખુલ્યું હતું પરંતુ તે હાથ આવ્યો નહોતો. જેતલસર રેલવેના ચોરીના ગુનામાં કોર્ટે જામીન રદ કર્યા છતાં તે હાજર થયો નહતો. પાંચથી વધુ ગુનામાં ફરાર હિતેશ ઝડપાતા અનેક ગુનાના ભેદ ઉકેલાવાની આશા સેવાઇ રહી છે. લેણદારો અને હરીફો પર રોફ જમાવવા માટે ફાયરિંગ કર્યાની તેણે કેેફિયત આપી હતી.